armvectores/hy_wikipedia_2023 huggingface dataset:
Ռաշիդ-ալ Սոհլ

Ռաշիդ-ալ Սոհլ (արաբ․՝ رشيد الصلح‎‎, հունիսի 22, 1926(1926-06-22), Լիբանան - հունիսի 27, 2014(2014-06-27), Բեյրութ, Լիբանան)),  լիբանանցի պետական գործիչ, Լիբանանի վարչապետ (1974—1975, 1992)։


== Կենսագրություն ==
Նա պատկանել է երկրի ամենահեղինակավոր սուննի մահմեդական Ալ-Սոլհ ընտանիքին։ Դաստիարակվել է Լիբանանի նախկին վարչապետ՝ Սամի աս-Սոլհի ընտանիքում։ Ավարտել է Սուրբ Հովսեփի համալսարանի իրավաբանական ֆակուլտետը։ Աշխատել է որպես իրավաբան և դատավոր։
1960 թվականին առաջին անգամ ընտրվել է Բեյրույթի Ազգային ժողովում։ Նա համարվում էր չափավոր քաղաքական գործիչ, որը պաշտպանում էր աշխատավոր դասակարգի շահերը և սերտ համագործակցում էր Քամալ Ջումբլաթի հետ։
1974—1975 թվականներին եղել է Լիբանանի վարչապետը։ Լիբանանի քաղաքացիական պատերազմը սկսվելուց մի քանի շաբաթ անց հրաժարական է տվել։ Հրաժարական տալուց առաջ նա մեղադրվել է այդ ժամանակաշրջանի  բնորոշ վարչական կոռուպցիայի և նեպոտիզմի մեջ։ Նա հայտարարել է, որ առանց քաղաքական համակարգի կարդինալ փոփոխության երկիրը քաոսի կվերածվի և կկազմալուծվի։
1992 թվականի մայիսին պատերազմի ավարտից հետո նա նորից նշանակվել է կառավարության ղեկավար, որի գլխավոր խնդիրն էր անցկացնել խորհրդարանական ընտրություններ։ Սակայն դրա հետևանքով քրիստոնեական համայնքը նրանց դեմ բողոքեց և նույն տարվա հոկտեմբերին նա պաշտոնաթող եղավ։ Նա քննադատվել է սիրիամետ քաղաքականության համար։ Բեյրութում նրանց կողմից գլխավորվող ցուցակը  ընտրություններում նշանակալից ձախողում է ունեցել։ Խորհրդարանական ընտրություններին ցուցակի սուննիներից միայն ինքն է ընտրվել։
1996 թվականին քաղաքականությունից հեռանալու մասին որոշում է ընդունել։


== Ծանոթագրություններ ==


== Արտաքին հղումներ ==
Rachid el-Solh (1926–2014)
Former Lebanese PM Rashid al-Solh passes away at 88 (Ya Libnan, 29. Juni 2014)
Տղամարդիկ, կանայք և երեխաներ

Տղամարդիկ, կանայք և երեխաներ (անգլ.՝ Men, Women & Children), Ջեյսոն Ռայթմանի դրամաներից է։ Գլխավոր դերերում նկարահանվել են այնպիսի դերասաններ, ինչպիսիք են Ադամ Սենդլերը, Էմմա Թոմփսոնը, Ջենիֆեր Գարները, Ջուդի Գրիրը, Դին Նորիսը և ուրիշներ։ Ֆիլմը նկարահանվել է Չադ Կալթգենի համանուն գրքի հիման վրա։                                                                                                                                                                                                                                                                                                         
Պրեմիերան տեղի է ունեցել Տորոնտոյի կինոփառատոնում 2014 թվականի սեպտեմբերի 6-ին։ Ֆիլմը թողարկվել է 2014 թվականի հոկտեմբերի 3-ին։                                                                                                         


== Սյուժե ==
Ֆիլմում պատմվում է ծնողների և երեխաների միջև փոխհարաբերությունների մասին, որոնք փորձում են հասկանալ, թե ինչպես է ինտերնետը ազդել նրանց կյանքի վրա։                                                                                             


== Դերերում ==


== Ընկալում ==
Ֆիլմը հիմնականում բացասական արձագանքներ է ստացել։ Rotten Tomatoes կայքում ֆիլմն ունի 32% վարկանիշ՝ 133 քննադատների գրախոսությունների հիման վրա՝ 10-ից 4,91 միջին գնահատականով։ Ֆիլմը Metacritic-ում՝ 100-ից 38 միավոր։                                                                                                                                                                                                                                              


== Ծանոթագրություններ ==


== Արտաքին հղումներ ==
Պաշտոնական կայք
Men, Women & Children Review | TIFF 2014
Աճող բյուջե

Աճող բյուջե (անգլ.՝ incremental budget), բյուջե, որի դեպքում կարգավորվող աղբյուրների պլանավորման ժամանակաշրջանի ծախսերը սահմանվում են նախորդ ժամանակահատվածում այդ աղբյուրների իրական ծախսերի մակարդակով։


== Սահմանում ==
Անգլիացի պրոֆեսոր Քոլին Դրուրին սահմանել է աճող բյուջեի բյուջետավորումը որպես բյուջետավորման մեթոդ, որով առաջիկա ժամանակահատվածի պլանավորումը տեղի է ունենում ընթացիկ ծախսերի մեծության ավելացման վրա, օրինակ՝ գնաճի ինդեքսի հաշվի շնորհիվ։
Ըստ ամերիկացի պրոֆեսոր Էնթոնի Ատկինսոնի՝ աճող բյուջեն այն բյուջեն է, որում դիսկրեցիոն (կանոնակարգված) աղբյուրների համար նախատեսված ժամանակահատվածի ծախսերը որոշվում են նախորդ ժամանակահատվածում այդ աղբյուրների իրական ծախսերի մակարդակով։ Դիսկրեցիոն ծախսերի ընդհանուր բյուջեն ավելանում է 10%-ով, ինչը նշանակում է, որ յուրաքանչյուր դիսկրեցիոն աղբյուր ավելանում է 10%-ով։


== Քննադատություն ==
Ք. Դրուրիի կարծիքով աճող բյուջեի թերությունն այն է, որ գործունեության հիմնական մակարդակի հետ կապված ծախսերի մեծ մասը մնում է անփոփոխ։ Այդ կերպ այլ տեսակի գործունեությունների ծախսերը, որոնք կապված չեն կոնկրետ արտադրանքի հետ, դառնում են սահմանված, և դա կարող է հանգեցնել այն բանին, որ նախկին թերությունները և ոչ ռացիոնալ ծախսերը կարող են կրկնվել հետագայում։
Ըստ Է. Ատկինսոնի՝ աճող բյուջեն չի պահանջում այդ ծախսերի արժեքների հիմնավորում, չի նախատեսում այդ ծախսերի կրճատում կամ վերացում ձեռնարկությունում կառուցվածքային փոփոխությունների դեպքում, և չունի մեխանիզմ` այդ ծախսերի անհամաչափ բաշխումը տարբեր դիսկրեցիոն աղբյուրներին ապահովելու համար։


== Տես նաև ==
Ճկուն բյուջե
Փոփոխական բյուջե


== Ծանոթագրություններ ==
Ընտրող հարսնացուի առաջադրանք

Ընտրող հարսնացուի առաջադրանք (որոշման կայացման խնդիր), գիտական առաջադրանք, որն առաջին անգամ ձևակերպվել է 1960 թվականին Մարտին Գարդների կողմից։
Անգլալեզու գիտական գրականության մեջ հանդիպում է նաև քարտուղարի առաջադրանք տարբերակը։


== Ձևակերպում ==
Առաջադրանքը կարելի է ձևակերպել հետևյալ կերպ.

Հարսնացու փնտրում է իր համար ամուսին, ընդորում գոյություն ունի միայն մեկ թափուր տեղ։
Կա թեկնածուների հայտնի թիվ՝ 
  
    
      
        n
      
    
    {\displaystyle n}
  :
Հարսնացուն պատահական սկզբունքով շփվում է թեկնածուների հետ՝ ամեն մեկի հետ միայն մեկ անգամ։
Յուրաքանչյուր թեկնածուի պարագայում հայտնի է, թե նա արդյոք լավն է կամ վատն է նախորդ թեկնածուից։
Հերթական թեկնածուի հետ շփման արդյունքում հարսնացուն պետք է կամ մերժի, կամ ընդունի թեկնածուի առաջարկությունը։ Եթե ընդունվի առաջարկությունը, ապա գործընթացը դադարեցվում է, իսկ եթե հարսնացուն մերժի թեկնածուին, ապա հարսնացուն այլևս չի կարող վերադառնալ նրա մոտ։
Նպատակն է ընտրել լավագույն թեկնածուին։


== Լուծում ==
1963 թվականին Ռուսաստանի գիտությունների ակադեմիայի ակադեմիկոս Եվգենի Դինկինը առաջ քաշեց առաջադրանքի լուծումը՝ մասնավոր դեպքի համար։ Առաջադրանքի ընդհանուր լուծումը 1966 թվականին հայտնաբերել է Սաբիր Հուսեյնզադեն։
Առաջադրանքի նկատմամբ մեծ ուշադրություն է դարձվել հատկապես այն պատճառով, որ օպտիմալ ռազմավարությունը ունի հետաքրքիր յուրահատկություն։ Եթե հավանական թեկնածուների թիվը բավականին շատ է (օրինակ 100-ից ավելին), ապա օպտիմալ ռազմավարությունը կկայանա նրանում, որ մերժվեն բոլոր առաջին 
  
    
      
        n
        
          /
        
        e
      
    
    {\displaystyle n/e}
   (որտեղ 
  
    
      
        e
        =
        2,718
        
        281
        …
      
    
    {\displaystyle e=2{,}718\,281\ldots }
  ՝ լոգարիթմի բնական հիմնավորումը) թեկնածուները և հետո ընտրվի այն առաջինը, որը նախորդներից ամենալավը կլինի։ 
  
    
      
        n
      
    
    {\displaystyle n}
  -ի ավելացման դեպքում լավագույն թեկնածուի ընտրության հավանականությունը ձգտում է 
  
    
      
        1
        
          /
        
        e
      
    
    {\displaystyle 1/e}
  , այսինքն մոտ 37 %:


== Հետաքրքիր փաստեր ==
Ռուսաստանի գիտությունների ակադեմիայի թղթակից-անդամ Բորիս Բերեզովսկին հայցվող գիտությունների դոկտորի գիտական աստիճանի համար գրված «Նախագծային որոշումների ընդունման ալգորիթացումը և դրանց կիրառման տեսական հիմքերի մշակումը» վերնագրով ատենախոսության մեջ ընդհանրական կերպով անդրադարձել է ընտրող հարսնացուի առաջադրանքին։


== Ծանոթագրություններ ==


== Արտաքին հղումներ ==
С. М. Гусейн-Заде Разборчивая невеста. — МЦНМО, 2003. — Т. 25. — 20 с. — (Библиотека «Математическое просвещение»). — ISBN 5-94057-076-3
С. М. Гусейн-Заде. Разборчивая невеста. Видео-лекция. Малый мехмат, МГУ, 30.11.2002.
И. Р. Высоцкий, И. В. Ященко Задачи заочных интернет-олимпиад по теории вероятностей и статистике —  МЦНМО, 2017, с.255, 275 — ISBN 978-5-4439-1136-6
179 (թիվ)

179 (հարյուր յոթանասունինը), բնական թիվ է։


== Աստղագիտության մեջ ==
(179) Կլիտեմնեստրան Աստերոիդների գլխավոր գոտու աստերոիդ է։


== Այլ ոլորտներում ==
Տարվա 179-րդ օրը հունիսի 28-ն է (նահանջ տարիներին՝ հունիսի 27-ը)


== Տես նաև ==
179 թ.,
Մ.թ.ա. 179 թ.
Ազնվական. Բաց նամակ Կ. Գ. Օսիանիլսոնից

Ազնվական. Բաց նամակ Կ. Գ. Օսիանիլսոնից, (անգլ.՝ Nobleman: An Open Letter from K. G. Ossiannillson), Շվեդիայի 20-րդ դարի սկզբի հակագերմանական շարժման առաջնորդներից մեկի՝ շվեդ գիտնական, հասարակական-քաղաքական գործիչ Օսիանիլսոնի՝ 1917 թվականին հրատարակված գիրքն է։ Հեղինակը գրքում քննության առնելով շվեդ հայտնի գրող, հետազոտող և աշխարհագետ Սվեն Հեդինի մի շարք հրապարակումներ, փորձել է վեր հանել Առաջին աշխարհամարտի իրական պատկերը, այդ թվում նաև հայերի նկատմամբ Թուրքիայի վարած ցեղասպան քաղաքականության էությունը։


== Բովանդակություն ==
Գիրքը բաղկացած է 12 գլուխներից, որոնցից արևմտահայերին է վերաբերվում հատկապես 11-րդ գլուխը (անգլ.՝ Hedin’s account of Armenia), որում հեղինակը անդրադառնալով շվեդական մի շարք հեղիակավոր պարբերականներում տպագրված Սվեն Հեդիանի «A Few Impressions of Turkey in Asia» հոդվածին՝ նշում է վերջինիս կեղծ և կողմնակալ դիրքորոշումը հայերի տեղահանության և վերջինիս իրական նպատակների վերաբերյալ։ Սվեն Հեդինը լինելով հատկապես Ջեմալ փաշայի մտերիմ ընկերը՝ փորձում է արդարացնել վերջինիս գործողությունները պատերազմի տարիներին, ինչպես նաև Թուրքիան ներկայացնել զոհի կարգավիճակում, որի ղեկավարները ամեն գնով փորձում են «փրկել» իրենց հայրենիքը։ Ամփոփելով նյութը, գրքի հեղինակը նշում է, որ շվեդ ազնվականը, պաշտպանելով թուրքերին և ժխտելով հայերի նկատմամբ իրականացված ցեղասպանությունը, սև բիծ է թողնում իր հայրենիքի հեղինակության վրա։


== Քաղվածքներ գրքից ==


== Ծանոթագրություններ ==
Իսպանա-հունգարական հարաբերություններ

Իսպանա-հունգարական հարաբերություններ, դիվանագիտական հարաբերությունները Իսպանիայի թագավորության և Հունգարիայի Հանրապետության միջև։
Հունգարիայի և Իսպանիայի միջև երկկողմ դիվանագիտական հարաբերությունները հաստատվել են 1938 թվականի հունվարի 13-ին։
Իսպանիայի մայրաքաղաք Մադրիդում գործում է Հունգարիայի Հանրապետության արտակարգ և լիազոր դեսպանություն։ Բացի դեսպանությունից, Հունգարիան Իսպանիայում ունի նաև հինգ պատվավոր հյուպատոսարաններ։
Իսպանիայում Հունգարիայի հյուպատոսարանները գտնվում են Խիխոն, Մալագա, Տեներիֆե, Վալենսիա քաղաքներում և Բալեարյան կղզիներում։
Բուդապեշտում գործում է Իսպանիայի թագավորության դեսպանություն։ Ե՛վ Հունգարիան, և՛ Իսպանիան Շենգենյան համաձայնության անդամ երկրներ են, ուստի՝ երկու երկրների քաղաքացիները ազատ ելք ու մուտք կատարել։
Երկու պետությունները Միավորված ազգերի կազմակերպության, Եվրոպայի անվտանգության և համագործակցության կազմակերպության, Եվրոպական Միության և Հյուսիսատլանտյան դաշինքի լիիրավ անդամներ են։


== Ծանոթագրություններ ==
Սուրբ Գրիգոր Լուսավորիչ եկեղեցի (Երևան)

Անվան այլ կիրառումների համար տե՛ս՝ Սուրբ Գրիգոր Լուսավորիչ եկեղեցի (այլ կիրառումներ)ՍԲ. Գրիգոր Լուսավորիչ եկեղեցի (1869-1900թթ), գտնվել է հին Երևանի Նոր թաղում՝ Նազարովսկայա փողոցում։ Կառուցվել է 1869-1900 թվականների ընթացքում։


== Պատմություն ==
Երկարատև շինարարության պատճառը հանդիսացել է նյութական միջոցների անբավարարությունը. ըստ որմնասյուներին արված արձանագրությունների ֆինանսական աջակցություն են ցույց տվել բարերարներ երևանցի Ղևոնդ աղա Ղազարյանը, զանգակատան կառուցմանը՝ Գևորգ Տեր-Սահակյանցը, բազմաթիվ երևանցիներ։ 1902 թվականին՝ կառուցումից երկու տարի անց եկեղեցու արևելյան մասում կառուցվել է զանգակատուն։

Կառուցվածքային տեսանկյունից եկեղեցին բնորոշ էր տվյալ ժամանակաշրջանի հայ ճարտարապետությանը։ Քաղաքի համաքաղաքային նշանակության փողոցներից մեկի՝ Ամիրյան փողոցի կառուցման համար անհրաժեշտություն էր առաջացել քանդել եկեղեցին, որը դադարել էր գործելուց. մինչև 1940-ական թվականները այն վերածվել էր «Անաստված» կոչված կինոթատրոնի։ Քանդելուց հետո 1951 թ. եկեղեցու տեղում կառուցվել է Եղիշե Չարենցի անվան (№67) դպրոցի շենքը։ Հանրապետությունում առաջին դպրոցն էր, որ 1961 թվականին ստացավ անգլերենի խորացված ուսուցման թույլտվություն։


== Տես նաև ==
Սուրբ Պողոս-Պետրոս եկեղեցի (Երևան)
Երևանի եկեղեցիների ցանկ


== Ծանոթագրություններ ==
Ասիկվեռե

Ասիկվեռե (էստ․՝ Assikvere), գյուղ Էստոնիայի Յիգևամաա նահանգի Պալա շրջանում։
2011 թվականի տվյալներով գյուղում բնակվում էր 45 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շազե սյուր Էն

Շազե սյուր Էն (ֆր.՝ Chazey-sur-Ain), համայնք Ֆրանսիայում, Ռոն Ալպեր մարզի Էն գավառում։ Մտնում է Լենյո համայնքի կազմի մեջ։ Հանդիսանում է Բելլե շրջանի օկրուգը։
Համայնքի INSEE կոդ՝ 01099։


== Տեղադրություն ==
Համայնքը տեղակայված է Փարիզից 400 կմ հարավ-արևելք, Լիոն քաղաքից 36 կմ հյուսիս, Բուրակ ան Բրես շրջանից 35 կմ դեպի հարավ-արևմուտք։


== Կլիմա ==
Համայնքում կլիման կիսացամաքային է՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։


== Բնակչություն ==
Համայնքի բնակչությունը 2010 թվականին կազմում էր 1464 մարդ։


== Տնտեսություն ==
2010 թվականի տվյալներով 984 աշխատունակ տարիքի մարդկանցից (15-64 տարեկան) 737-ը տնտեսապես ակտիվ էին, 211-ը անգործունակ (Ակտիվության ցուցանիշը — 77,7%, 1999 թվականին եղել է՝ 72,4%)։ 737 աշխատունակ բնակիչներից 678-ը աշխատում էին (353 տղամարդ և 325 կին), անաշխատանք էին 59-ը (27 տղամարդ և 32 կին)։
211 անգործունակ մարդկանցից 82-ը աշակերտներ կամ ուսանողներ են, 73-ը թոշակառու, 56-ը անաշխատունակ էին այլ պատճառներով։


== Տեսարժան վայրեր ==
Շոզե Սյուր Էն ամրոց (12-րդ դար)։ Պատմական հուշարձան 1987 թվական։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Официальный сайт мэрии (ֆր.)
«Шазе-сюр-Эн» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-04-10 
«Шазе-сюр-Эн» (ֆրանսերեն)։ cassini.ehess.fr։ Արխիվացված է օրիգինալից 2008-06-20-ին։ Վերցված է 2014-04-10
Մալդիվների դրոշ

Մալդիվների ազգային դրոշը , Մալդիվների պաշտոնական պետական խորհրդանիշներից մեկն։ Ընդունվել է 1965 թվականին։ Դրոշն իրենից ներկայացնում է կարմիր ուղղանկյուն պաստառ, որի միջնամասում կանաչի մեջ պատկերված է սպիտակ լուսնեղջյուր։ Կարմիր գույնը խորհրդանշում է Մալդիվների ազգային հերոսների թափած արյունը, կանաչ ուղղանկյուն պաստառը` կոկոսյան արմավենիները, սպիտակ լուսնեղջյուրը` գլխավոր կրոնը` իսլամը։ Լայնքի և  երկայնքի հարաբերակցութունը 2։3 է։
Մակսիմկովո (գյուղ, Սելիժարովսկի շրջան)

Անվան այլ կիրառումների համար տե՛ս՝ ՄակսիմկովոՄակսիմկովո (ռուս.՝ Максимково), գյուղ Ռուսաստանի Տվերի մարզի Սելիժարովսկի շրջանի կազմում։
Բնակչությունը 2002 թվականին գրանցված տվյալներով կազմում էր 126 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուիս Էստրադա (ֆուտբոլիստ)

Լուիս «Չինո» Էստրադա Լուևանոս (իսպ.՝ Luis “Chino” Estrada Luévanos, հուլիսի 7, 1948(1948-07-07), Խալիսկո, Մեքսիկայի Միացյալ Նահանգներ), մեքսիկացի նախկին ֆուտբոլային հարձակվող է, որը Մեքսիկայի հավաքականի կազմում մասնակցել է 1967 թ. ԿՈՆԿԱԿԱՖ-ի առաջնությանը՝ նվաճելով արծաթե մեդալ, և 1968 թ. ամառային օլիմպիական խաղերի ֆուտբոլային մրցաշարին՝ զբաղեցնելով չորրորդ տեղը։


== Հղումներ ==
Տեղեկաքարտ Լուիս Էստրադա sports-reference.com Archived 2011-08-31 at the Wayback Machine., fifa.com Archived 2013-02-03 at the Wayback Machine. (en)
Տեպլովկա (գյուղ, Պրիյատինի շրջան)

Անվան այլ կիրառումների համար տե՛ս՝ ՏեպլովկաՏեպլովկա (ուկրաիներեն՝ Теплівка), գյուղ Ուկրաինայի Պոլտավայի մարզի Պրիյատինի շրջանում։ Հիմնադրվել է 1740 թվականին։
2001 թվականի տվյալներով Տեպլովկա գյուղում բնակվում էր 1 071 մարդ։ Բնակավայրը զբաղեցնում է 6133 կմ² տարածք։ Բնակչության խտությունը կազմում էր 174,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոստանդնուպոլսի պաշարումներ

Կոստանդնուպոլսի վերջնական անկման համար տես Կոստանդնուպոլսի անկում էջը
Տեղի ունեցած Կոստանդնուպոլսի պաշարումներից միայն երկուսի՝ 1204 թ-ին խաչակիրների և 1453 թ-ին 63 օրվա պաշարումից հետո թուրքերի կողմից պաշարվելուց հետո Կոստանդնուպոլիսը նվաճվեց։


== Պարսկական և արաբական պատերազմներ ==
Կոստանդնուպոլսի առաջին պաշարում ավարների, պարսիկների և սլավոնների կողմից 626 թ-ին։
Կոստանդնուպոլսի առաջին արաբական պաշարում 674-678 թթ.
Կոստանդնուպոլսի երկրորդ արաբական պաշարում 717-718 թթ.


== Բուլղարական և ռուսական պաշարումներ ==
բուլղարական պաշարում Կրում Բուլղարացու կողմից 813 թ-ին
պաշարում Ռուսիայի կողմից 860 թ-ին
պաշարում Ռուսիայի կողմից 941 թ-ին


== Պաշարումներ և հարձակումներ քաղաքացիական պատերազմների ընթացքում ==
Պաշարումը Թոմաս Սլավոնի կողմից 821–822 թթ.
Լևոն Թոռնիկոսի կողմից 1047 թ-ին


== Խաչակրաց արշավանքներ ==
առաջին պաշարումը 1203 թ-ին
երկրորդ պաշարումը և անկումը 1204 թ-ին


== Նիկեյան պաշարումներ ==
Անհաջող փորձ 1235 թ-ին
Անհաջող պաշարում 1230 թ-ին
1261 թ-ին առանց որևէ պաշարման հույները վերանվաճեցին քաղաքը


== Օսմանյան պաշարումներ ==
Օսմանյան շրջափակում 1390–1402 թթ-ին
Անհաջող առաջին պաշարումը 1422 թ-ին
Կոստանդնուպոլսի անկումը 1453 թ-ին
Արիել

Անվան այլ կիրառումների համար տե՛ս՝ Արիել (այլ կիրառումներ)Արիել («Փոքրիկ Ջրահարսը»), արքայադուստր Արիելը վերացական, մտացածին կերպար է, և Ուոլտ Դիսնեյ ընկերության (Walt Disney Pictures) կողմից հեղինակված մուլտֆիլմերից մեկի անվանումն է՝ «Փոքրիկ Ջրահարսը» (1989 թվական)։ Նա հաջորդաբար հայտնվում է մուլտֆիլմի առաջին սերիայի գրեթե բոլոր էպիզոդներում, իսկ երկրորդ սերիայում՝ Փոքրիկ Ջրահարսը II. Վերադարձ դեպի ծով, որտեղ նրա աղջիկը հիմնական դերակատարն է դառնում Արիելի փոխարեն (The Little Mermaid II: Return to the Sea) ավելի քիչ։ Արիելի դերակատարի ձայնը՝ պաշտոնական բացման ժամանակից և շուկայում, պատկանում է Ջոդի Բենսոնին, քանի որ շատ կարևոր էին թե՛ սցենարն ընթերցողի ձայնային տվյալները, թե՛ նրա ձայնի հնչյունների քաղցրությունն ու երիտասարդությունը։ Արիելը Դիսնեյի արքայադստրերի շարքում չորրորդն է և միակը նրանցից, որ մայր է դարձել և սեփական երեխաներն ունեցել։


== Նկարագրություն ==
Արիելը հմայիչ արտաքին ունի, երկար, ալիքաձև վառ կարմիր մազեր, կապույտ աչքեր, ջրահարսի կանաչ պոչ և մանուշակագույն ծովային բիկինի։ Նրա օրիգինալ դիզայնը ստացել է անիմատոր Գլեն Կաենին, ով որպես հիմք վերցրել է իրեն ոգեշնչող մարդկանց՝ կնոջը՝ դերասանուհի Ալիսյա Միլանոյին և մոդել, հումորիստ Շերի Շնոներին։ Ֆիլմերում և հետուստատեսային սերիաներում, նա արքա Տրիտոնի և թագուհի Աթենայի յոթերորդ դուստրն է, նրանք ապրում են ջրային Մերֆոլկ թագավորությունում։ Սցենարներում Արիելը հաճախ երևում է իր ընկերների՝ Ֆլաուդեր ձկան և Սեբաստիան խեցգետնի հետ, ով Արիելի հոր խորհրդականն էր և պարտադրված էր աչքը նրա վրա պահել։ Սկզբնական էպիզոդներում Արիելը շատ էր ոգեշնչված մարդկանց աշխարհով և միշտ հաճույքով արկածների մեջ էր ընկնում, որպեսզի մարդկանց կողմից օգտագործվող իրեր գտնի և դրանք իր գաղտնի պահոցում պահի։ Քննադատները արքայազն Էրիկի և մարդկային աշխարհի բացահայտման գործունեության համար Արիելին համարում են տիպիկ անչափահաս երեխա, ով հոր և Սեբաստիանի դատողություններին չէր հետևում և միշտ վտանգավոր իրադրությունների մեջ էր հայտնվում։
Արիելը ամուսնանում է արքայազն Էրիկի հետ, ում փրկել էր նավի խորտակումից։ Հետագայում նրանք ունենում են մեկ դուստր՝ Մելոդի անունով։


== Դերի ընտրությունը ==
Հիմնական դերակատարի նախատիպը Հանս Քրիստիան Անդերսենի «Փոքրիկ Ջրահարսը» հեքիաթի կերպարն է, որը 1989 թվականին ավելի է զարգացել անիմացիոն էֆեկտների շնորհիվ։ Արիելը արժանացել է մեծաքանակ քննադատությունների՝ նրա ապրելու ջրային վայրի, ինչպես նաև մյուս արքայադստրերի համեմատ ունեցած բազմաթիվ տարբերությունների պատճառով։


== Արտաքին հղումներ ==
Արիելը Դիսնեյի կայքում
Ֆերտեշոլմաշ

Ֆերտեշոլմաշ (ուկրաիներեն՝ Фертешолмаш), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Ֆերտեշոլմաշ գյուղում բնակվում էր 1 070 մարդ։ Բնակավայրը զբաղեցնում է 6986 կմ² տարածք։ Բնակչության խտությունը կազմում էր 0,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիսոևկա (այլ կիրառումներ)

Սիսոևկա, կարող է վերաբերել՝

Սիսոևկա - գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Սիսոևկա - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Մակերևութային ինտեգրալ

Մակերևութային ինտեգրալ, որևէ մակերևույթի վրա որոշված ֆունկցիայի ինտեգրալ։ Հարմար միջոց է ֆիզիկայի և մեխանիկայի որոշ խնդիրներ լուծելու համար։
Դիցուք, (
  
    
      
        f
        (
        M
        )
      
    
    {\displaystyle f(M)}
  )-n ֆունկցիա է՝ որոշված Տ մակերևույթի վրա։ Տ-ը բաժանելով Տ1, ..., Տո մասերի և դրանց մեջ ընտրելով (
  
    
      
        M
        i
        (
        S
        i
        )
      
    
    {\displaystyle Mi(Si)}
  ) ո կետեր, կազմում են J) (
  
    
      
        f
        (
        M
        j
        )
      
    
    {\displaystyle f(Mj)}
  ) Si գումարներ, որտեղ |Տյ|-ն Si մակերևույթի մակերեսն է։ Եթե |Տւ|-երի փոքրանալուց այդ գումարները ձգտում են որոշակի սահմանի, ապա այն անվանում են I սեռի Մակերևութային ինտեգրալ և նշանակում JJ f (M)ds կամ f (x, y, z)ds։ II սեռի Մակերևութային ինտեգրալի օրինակ, f (M)dxdy սահ մանվում է հանգունորեն, այն տարբերությամբ, որ Si-ի փոխարեն վերցվում է (х, у) հարթության վրա Si-ի պրոյեկցիայի մակերեսը + (-) նշանով, եթե Mi կետում դրական նորմալը Z առանցքի հետ կազմում է սուր (բութ) անկյուն։ Այսպիսով, II սեռի մակերևութային ինտեգրալի նշանը կախված է Տ-ի կողմնորոշումից, այսինքն, թե նորմալի որ ուղղությունն է համարվում դրական (տես Կողմնորոշվածություն)։ Հանգամանորեն սահմանվում են f (M)dxdz, f (M)dydz ինտեգրալները։ Կարևոր դեր են խաղում տարբեր սեռի ինտեգրալները միմյանց կապող բանաձևերը։ Օրինակ, Գաուս-Օստրո-Գրաղսկու բանաձևը, Ստոքսի բանաձևը։
Ղզըլղայա

Ղզըլղայա, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Նահալ Ցիպորի

Նահալ Ցիպորի, Նահալ Ցֆորի, Ցիպորի կամ Նահալ-Ցիպպորի (եբրայերեն՝ נחל ציפורי‎), գետակ, որը սկիզբ է առնում Նազարեթի մերձակայքում Ռեյնե գյուղի մոտ գտնվող լեռներում և թափվում Քիշոն գետ։ Երկարությունը 32 կմ է։
Այն հոսում է Յաար Ալոնիմ բլուրներով։
Գետը սնուցվում է բազմաթիվ աղբյուրներից, այդ թվում՝ Ցիպորի աղբյուրը, Իֆթախելի աղբյուրը, Ավինոամ աղբյուրը, Մահիլ աղբյուրը, Գաթ-Հեֆեր աղբյուրը, Լապիդոտի աղբյուրը և այլն։


== Ալիլի ջրաղացներ ==

Յաար Ալոնիմի բլուրների տարածքում գետի հունը թեքվում և երեք կողմից աղեղում է ցածր բլուրը, որի վրա կանգնած է Ռաս Ալի գյուղը։ Գետի հարավային ափին գտնվող այս վայրում կան երկու ջրաղացներ, որոնք տեղակայված են մեկը մյուսի վրա։ Երկու կառույցներն էլ կառուցվել են Իսրայելի Երկրի վրա Օսմանյան տիրապետության օրոք։ Այդուհանդերձ, ստորին ջրաղացի շենքի հիմքում հայտնաբերվել են խաչակրաց արշավանքների ժամանակաշրջանին վերաբերող ավելի հին կառույցի մնացորդները։
Վերին ջրաղացը իր նշանակությամբ օգտագործվել է մինչև 20-րդ դարի 20-ական թվականները, իսկ ներքինը՝ մինչև 1946 թվականը։


== Միանձնուհիների ջրաղացներ ==
Այս ջրաղացները գտնվում են Յաբկա աղբյուրից 2 կմ դեպի արևմուտք։ Շենքը կառուցվել է Օսմանյան կայսրության օրոք և ստացել է իր անունը Կարմելիտյան վանականներից, որոնք այն 19-րդ դարի կեսերին գնել են Շֆարամի Ալ-Շուֆանի դրուզների ընտանիքից։
Մոտակա քաղաքներում ավելի արդյունավետ մեքենայացված ջրաղացների մրցակցության ի հայտ գալու պատճառով ջրաղացը լքվեց 20-րդ դարի 20-ական թվականներին։
Շինությունն ու հարակից տարածքները մինչ օրս պատկանում են Կարմելիտների միաբանությանը, որն այն վարձակալության է հանձնում տարբեր տեսակի իրավաբանական անձանց։
Բնակիչները շենքը վերածել են հյուրանոցի և այլ հաստատությունների։ բԱզատ մուտքը շենք թույլատրվում կամ արգելվում է՝ կախված գործող վարձակալից։
2014 թվականին շենքը հրկիզվել է վանդալների կողմից։
Ջրաղացի մոտ Ցիպորի գետի վրա կառուցված է երկու կամարներով քարե կամուրջը։
Ջրաղացի մոտով է անցնում «Իսրայելի ազգային հետիոտնային երթուղին»։


== Ծանոթագրություններ ==


== Արտաքին հղումներ ==
«МЕЛЬНИЦА МОНАХОВ»։ Արխիվացված է օրիգինալից 2014-10-09-ին
Նովոյամաշևո

Նովոյամաշևո (ռուս.՝ Новоямашево, բաշկիրերեն՝ Яңы Ямаш), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 86 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էտուվի

Էտուվի (ֆր.՝ Étouvy), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 306 մարդ, բնակչության խտությունը` 133.62 մարդ/կմ²։ Բնակավայրը զբաղեցնում է 2.29 կմ² տարածք։
2016 թվականի հունվարից Բոլիե, Լը Բենի Բոկաժ, Բյուր լե Մոն, Կամպո, Կարվիլ, Լա Ֆերիեռ Արան, Լա Գրավրի, Մալուե, Մոնտամի, Մոն Բերտրան, Մոնշովե, Լը Ռեկյուլե, Սեն Դենի Մեզոնսել, Սենտ Մարի Լոմոն, Սեն Մարտեն դը Բեզաս, Սեն Մարտեն Դոն, Սենտ Ուան դե Բեզաս, Սեն Պիեռ Տարանտեն և Լը Տուրներ համայնքների հետ միասին հանդիսանում է Սուլևր ան Բոկաժ համայնքի մաս։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 50 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 197 աշխատունակ (15-64 տարեկան)  բնակիչ, որոնցից ակտիվ էին 143-ը, իսկ ոչ ակտիվները` 54։ Ակտիվության ցուցանիշը կազմում է 72,6 %։ 143 աշխատունակ մարդկանցից աշխատել է 136 անձ (71 տղամարդ և 65 կին)։ Գործազուրկ են եղել 7 անձ (2 տղամարդ և 5 կին)։ 54 անաշխատունակներից 18-ը եղել են աշակերտներ կամ ուսանողներ, 29-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մեցակյուլա (գյուղ, Կիհելկոննա շրջան)

Անվան այլ կիրառումների համար տե՛ս՝ ՄեցակյուլաՄեցակյուլա (էստ․՝ Metsaküla), գյուղ Էստոնիայի Սաարեմաա նահանգի Կիհելկոննա շրջանում։
2011 թվականի տվյալներով գյուղում բնակվում էր 1 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լուոլ Դենգ

Լուոլ Դենգ (անգլ.՝ Luol Deng, ապրիլի 16, 1985(1985-04-16), Wau, Հարավային Սուդան), հարավսուդանցի և բրիտանացի նախկին բասկետբոլիստ, բասկետբոլային մարզիչ։ Հայտնի է Բասկետբոլի ազգային ասոցիացիայում (NBA) անցկացրած մարզական տարիներից։ Ներկա պահին զբաղեցնում է Հարավային Սուդանի բասկետբոլի ֆեդերացիայի նախագահի և Հարավային Սուդանի բասկետբոլի ազգային հավաքականի գլխավոր մարզչի պաշտոնները։
Ծնվել է Վաու քաղաքում, որն այժմ մտնում է Հարավային Սուդանի կազմի մեջ։ Պատկանում է Դինկա կոչվող էթնթլեզվական խմբին։ Փոքր տարիքում ընտանիքի հետ տեղափոխվել է Եգիպտոս, այնուհետև՝ Մեծ Բրիտանիա։ Հաճախել է Լոնդոնի հարավում գտնվող Սուրբ Մարիամի կաթոլիկ ավագ դպրոցը, որտեղ սկսել է հետաքրքվել ֆուտբոլով, ընդ որում մասնակցել է Անգլիայի մինչև 15 տարեկանների ֆուտբոլային առաջնությանը։ 14 տարեկանում տեղափոխվել է ԱՄՆ Նյու Ջերսի նահանգ և հաճախել Բլեյրի ակադեմիան, որի բասկետբոլային թիմում հանդես գալով՝ թիմակցել է NBA-ի ներկայիս բասկետբոլիստ Չառլի Վիլանուևայի հետ։
Ուսանողական առաջնությունում մեկ ուսումնական տարի ներկայացրել է Դյուկի համալսարանը, որից հետո մասնակցության հայտ է ներկայացրել NBA-ի 2004 թվականի դրաֆթում, որտեղ ընտրվել է առաջին ռաունդի 7-րդ համարով՝ «Ֆինիքս Սանսի» կողմից և միանգամից տեղափոխվել «Չիկագո Բուլս»։ Տասը տարի «Չիկագոյում» հանդես գալուց հետո փոխանակվել է Էնդրյու Բայնեմի հետ և տեղ գտել «Կլիվլենդ Կավալիերսում»։
Մասնագիտական կարիերայի ընթացքում 2 անգամ ճանաչվել է NBA աստղ (2012 թ., 2013 թ.), ինչպես նաև ընդգրկվել «NBA All-Defensive» և «NBA All-Rookie» խորհրդանշական հավաքականներում։
Ակումբային կարիերայից զատ հանդես է եկել նաև Մեծ Բրիտանիայի բասկետբոլի ազգային հավաքականում։ Իրականացնում է բարեգործական գործունեություն և հանդիսանում է Պարենի համաշխարհային ծրագրի (ՊՀԾ) խոսնակը։


== Ծանոթագրություններ ==


== Արտաքին հղումներ ==
Էջը NBA.com կայքում
Էջը Բասկետբոլ-ռեֆերենսում
Բոչանկա (Զոլոտուխայի վտակ)

Բոչանկա  (ռուս.՝ Бочанка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Զոլատուխա գետի ձախ ափով՝ 58 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010200212115200000379
Հիդրոլոգիական ուսումնասիրությունների կոդը -  115200037
Ավազանի կոդը -  13.01.01.002
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բիսկով (այլ կիրառումներ)

Բիսկով, կարող է վերաբերել՝

Բիսկով - գյուղ, Ուկրաինայի Չեռնովցիի մարզի Պուտիլայի շրջանում
Բիսկով - գյուղ, Ուկրաինայի Չեռնովցիի մարզի Պուտիլայի շրջանում
Համլետ Ղուրբանով

Համլետ Աղադադաշ օղլի Ղուրբանով (ադրբ.՝ Hamlet Ağadadaş oğlu Qurbanov, հոկտեմբերի 13, 1938(1938-10-13), Բաքու, Ադրբեջանական ԽՍՀ, ԽՍՀՄ - նոյեմբերի 16, 1995(1995-11-16), Բաքու, Ադրբեջան), թատրոնի և կինոյի ադրբեջանցի դերասան, Ադրբեջանի ԽՍՀ վաստակավոր արտիստ (1982)։


== Կենսագրություն ==
Համլետ Ղուրբանովը ծնվել է 1938 թվականի հոկտեմբերի 13-ին ՝թատրոնի և կինոյի դերասան Աղադադաշ Ղուրբանովի և օպերային երգչուհի Գյուլխար Հասանովայի ընտանիքում։ Համլետ Ղուրբանովը ավարտել է Ադրբեջանի արվեստի պետական ինստիտուտը (ներկայիս Ադրբեջանի մշակույթի և արվեստի պետական համալսարան) 1961 թվականին։ Սովորել է ռեժիսոր Մեհդի Մամեդովի դասարանում։ 1957-1992 թվականներին աշխատել է Ադրբեջանի ազգային դրամատիկական թատրոնում։ Նա հաջողությամբ կատարել է դոկտոր Լալբյուզի դերը Մամեդգուլուզադեի «Խելագարների հավաքույթը» պիեսում (1978): Համլետ Ղուրբանովը ներգրավված է եղել մի շարք ադրբեջանական հեռուստատեսային արտադրություններում և «Ադրբեջանֆիլմի» արտադրած ֆիլմերում։
Համլետ Ղուրբանովը մահացել է 1995 թվականի նոյեմբերի 16-ին քաղցկեղից։


== Ընտանիք ==
Համլետ Ղուրբանովը դերասան Աղադադաշ Ղուրբանովի և օպերային երգիչ Գյուլխար Հասանովայի որդին է։ Դերասանուհի Գյուլշան Ղուրբանովայի և ռեժիսոր և կինոնկարիչ Ֆիրանգիզ Ղուրբանովան եղբայրն է։


== Ծանոթագրություններ ==


== Աղբյուրներ ==
Cəlil Məmmədquluzadə Ensiklopediyası.Bakı.2008,səh.159


== Արտաքին հղումներ ==
Համլետ Ղուրբանով
Գյուլխար Հասանովա. Համլետ Ղուրբանովի մասին
Բարնումի Ամերիկյան թանգարան

Բարնումի Ամերիկյան թանգարան, թանգարան ԱՄՆ-ում, տեղակայված Բրոդվեյի և Անն-Սթրիթի (անգլ.՝ Ann Street) անկյունում, 1841—1865 թթ. (այրվել է 1865 թ. հուլիսի 13-ի հրդեհի հետևանքով)։ Թանգարանը պատկանում էր հայտնի շոումեն Բարնումին և Ջոն Սկուդդերին։ Մինչ նրանց համագործակցությունը, թանգարանը կրում էր Սկուդդերի Ամերիկյան թանգարան (անգլ.՝  Scudder’s American Museum) անվանումը։ Թանգարանն առաջարկել է սեփական կրթական ծրագրեր։ 2000 թ. Թանգարանն ունեցավ Ինտերնետ տարբերակ։


== Ծանոթագրություններ ==


== Հղումներ ==
Интернет-версия бывшего музея (անգլ.)
The Barnum’s American Museum Illustrated (անգլ.)
Լոմոնոսովի նրբանցք (Կրասնի Սուլին)

Անվան այլ կիրառումների համար տե՛ս՝ Լոմոնոսովի փողոց (այլ կիրառումներ)Լոմոնոսովի նրբանցք (ռուս.՝ Переулок Ломоносова), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է ռուս բնագետ, բանաստեղծ, լուսավորիչ, նկարիչ, պատմաբան Միխայիլ Վասիլևիչ Լոմոնոսովի (1711-1765) պատվին։ Սկիզբ է առնում Մագնիտոգորսկի փողոցից և ավարտվում Միրնի նրբանցքի հետ հատումով։ Երկարությունը 330 մետր է։


== Նկարագրություն ==
Կրասնի Սուլին քաղաքի Լոմոնոսովի նրբանցքը սկսվում է Մագնիտոգորսկի փողոցից, հատում է Ռոզա Լյուքսեմբուրգի փողոցը և ավարտվում Միրնի նրբանցքի հետ հատումով։ Կարճ նրբանցք է. երկարությունն ընդամենը 330 մետր է։ Նրբանցքում կա համարակալված 23 շինություն. ձախ կողմում (կենտ համարներ)` 11 շինություն, աջ կողմում (զույգ համարներ)` 12։
Լոմոնոսովի նրբանցքի փոստային դասիչն է՝ 346359։
Նրբանցքն անվանվել է ռուս բնագետ, բանաստեղծ, լուսավորիչ, նկարիչ, պատմաբան, Մոսկվայի պետական համալսարանի հիմնադիր Միխայիլ Վասիլևիչ Լոմոնոսովի (1711-1765) պատվին։ Բացի գիտական գործունեությունից, նա նպաստել է նաև ռուս գրական լեզվի զարգացմանը, նրա գիտական ուսումնասիրության հիմքի ստեղծմանը, զբաղվել ռուս ժողովրդի պատմության հարցերով, նկարչությամբ և մասնավորապես խճանկարչությամբ։ Եղել է Սանկտ Պետերբուրգի, Շվեդիայի և Բոլոնիայի ակադեմիաների ակադեմիկոս, երկրում լուսավորության և գիտության զարգացման ջատագով։


== Ծանոթագրություններ ==


== Աղբյուրներ ==
Переулок Ломоносова в Красном Сулине
Подробная карта Переулок Ломоносова, город Красный Сулин со спутника с номерами домов, индекс и маршруты, Яндекс, Гугл карты


== Արտաքին հղումներ ==
г. Красный Сулин, Переулок Ломоносова Archived 2019-04-08 at the Wayback Machine.
Միրնոե (ավան, Կրոլևեցի շրջան)

Անվան այլ կիրառումների համար տե՛ս՝ ՄիրնոեՄիրնոե (ուկրաիներեն՝ Мирне), ավան Ուկրաինայի Սումիի մարզի Կրոլևեցի շրջանում։
2001 թվականի տվյալներով Միրնոե ավանում բնակվում էր 23 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Արևելյան Կազ

Արևելյան Կազ (ռուս.՝ Восточный Каз), գետ Ռուսաստանում, հոսում է Կեմերովսկի մարզում։ Գետի երկարությունը 5 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոնդոմա գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Խաղաղօվկիանոսյան դիվիզիոն (այլ կիրառումներ)

Խաղաղօվկիանոսյան դիվիզիոն, կարող է վերաբերել՝

Խաղաղօվկիանոսյան դիվիզիոն - Բասկետբոլի ազգային ասոցացիայի (NBA) արևմտյան կոնֆերենցիայի 3 դիվիզիոններից մեկը
Խաղաղօվկիանոսյան դիվիզիոն - Հոկեյի ազգային լիգայի (NHL) Արևմտյան կոնֆերենցիայի երկու դիվիզիոններից մեկը
Ասկալափոս

Ասկալափ, Ասկալափոս, Ասկալաֆ կամ Ասկալաֆոս (հուն․՝ Ἀσκάλαφος), հունական դիցաբանությունում բեովտիական հերոս, Իյալմենոսի երկվորյակ եղբայրը, Արեսի և Աստիոքեի որդին, Օրքոմենի թագավորը։ Մասնակցել է արգոնավորդների ճանապարհորդությանը։ Կռվել է Տրոյայի դեմ՝ գլխավորելով օրքոմենացի ռազմիկներին, սպանվել է Դեիփոբոսի կողմից։


== Ծանոթագրություններ ==
Ալիկ Հակոբյան

Ալիկ Հակոբյան (փետրվարի 20, 1979(1979-02-20), Չարենցավան, Հրազդանի շրջան, Հայկական ԽՍՀ, ԽՍՀՄ), հայ հաղորդավար, մեկնաբան և լրագրող։


== Կենսագրություն ==
Ծնվել է 1979 թվականի փետրվարի 20-ին Կոտայքի մարզի Չարենցավան քաղաքում։ 1996 թվականին ավարտել է Չարենցավանի ավագ-դպրոց վարժարանը։ 2001 թվականին սովորել է Երևանի պետական լեզվաբանական համալսարանը։ 2001-2004 թվականներին սովորել է Երևանի մշակույթի պետական քոլեջի ռեժիսորական բաժնում։ 1995-1997 թվականներին աշախատել է Չարենցավանի հեռուստատեսությունում՝ որպես հաղորդավար, 1997-1998 թվականներին՝ «Նորք» հեռուստաընկերությունում՝ որպես «Լուրեր» լրատվական ծրագրի մեկնաբան, 1998-1999 թվականներին՝ «Նոյյան տապան» լրատվական գործակալությունում՝ որպես լուրերի հաղորդավար, 1999-2002 թվականներին՝ «Արմենիա» հեռուստաընկերության «Ժամը» լրատվական ծրագրի մեկնաբան, 2002-2003 թվականներին՝ «Կայմ» հեռուստաընկերության «Այլուր» տեղեկատվական ծրագրի սցենարի հեղինակ և հաղորդավար, զուգահեռաբար աշխատելով «Շանթ» հեռուստաընկերության «Հորիզոն» լրատվական ծրագրում՝ որպես լրագրող, 2003-2008 թվականներին՝ «Ար» հեռուստաընկերության «Ազդարար» լրատվական ծրագրի մեկնաբան։ 2008 թվականից զբաղեցնում է «ԱՐ» հեռուստաընկերության լրատվական ծառայության պետի պաշտոնը, վարում է «Ճանապարհ» թոք-շոուն և լրատվական ծառայության կիրակնօրյա «Ազդարարի հետագիծը» թողարկումը։ 2009-2010 թվականներին սովորել է Եվրախորհրդի քաղաքական դասընթացների երևանայն դպրոցում, և 2011 թվականին ավարտել է նույն դասընթացների մոսկովյան դպրոցը։ Դասավանդում է լրատվական ծրագրի հաղորդավարության հիմունքներ, ֆրանսերեն և անգլերեն։
Խրախուսվել է ՀՀ վարչապետի հուշանվերով (2014)։


== Ծանոթագրություններ ==
Կենֆեն

Կենֆեն (ֆր.՝ Cunfin), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 212 մարդ, բնակչության խտությունը` 6.40 մարդ/կմ²։ Բնակավայրը զբաղեցնում է 33.12 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ հարավ-արևելք, Շալոն ան Շամպայն քաղաքից` 105 կմ հարավ, Տրուա քաղաքից` 55 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 129 աշխատունակ (15-64 տարեկան) բնակիչ, որոնցից ակտիվ էին 87-ը, իսկ ոչ ակտիվները` 42։ Ակտիվության ցուցանիշը կազմում է 67,4 %։ 87 աշխատունակ մարդկանցից աշխատել է 82 անձ (46 տղամարդ և 36 կին)։ Գործազուրկ են եղել 5 անձ (2 տղամարդ և 3 կին)։ 42 անաշխատունակներից 9-ը եղել են աշակերտներ կամ ուսանողներ, 19-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վազող սևամորթ

«Վազող սևամորթ» (անգլ.՝ Running while Black), ռասայական կողմնակալ կարծրատիպ սևամորթների նկատմամբ, որը տարածված է հիմնականում ԱՄՆ-ում (բայց մի շարք դեպքերում նաև Կանադայում), երբ նկատում են փողոցով վազող սևամորթի։
ԱՄՆ-ում մանրաքայլ վազքը ժողովրդականություն է ձեռք բերել Երկրորդ համաշխարհային պատերազմից հետո, ընդ որում՝ ամերիկյան ԶԼՄ-ներում այն զանգվածաբար պատկերվել է որպես սպիտակամորթներին բնորոշ զբաղմունք։ Միևնույն ժամանակ, սևամորթ վազորդներին հասարակությունը վերաբերվել է կասկածանքով (ինչպես այն անձանց, որոնց կասկածում էին հանցագործության կատարման վայրից փախուստի մեջ)։ Կասկածներից պաշտպանվելու համար սևամորթ վազորդները ստիպված են եղել այնպիսի միջոցներ ձեռնարկել, ինչպիսիք են վառ հագուստ կրելը (որպեսզի սպառնալիքներ չստեղծեն), հիմնականում օրվա լուսավոր ժամերին կամ խմբերով վազելը, ինչպես նաև կանխամտածված փոքր արագությամբ վազելը, որպեսզի տպավորություն չստեղծեն, թե նրանք «փախչում են ինչ-որ մեկից»։
2021 թվականին Լինդսի Հորնբաքլը պարզել է, որ միջադեպերը հատկապես հաճախակի են եղել այն դեպքերում, երբ սևամորթներին նկատել են վազելիս սպիտակամորթների թաղամասերում, հատկապես ավելի բարձր սոցիալ-տնտեսական կարգավիճակ ունեցող սպիտակամորթների թաղամասերում։
Սոնյա Սանչեսի՝ 1968 թվականի «Բրոնքսը հաջորդն է» պիեսում կա մի տեսարան, որտեղ սպիտակամորթ ոստիկանը ձերբակալում է սևամորթին՝ նրան վազելիս տեսնելու պատրվակով։ ԱՄՆ Գերագույն դատարանի 2001 թվականի Իլինոյսն ընդդեմ Ուորդլոուի գործը, որտեղ պաշտպանվել է ոստիկանության կողմից մարդու խուզարկության օրինականությունը այն հիմքով, որ նա իբր փախել է ոստիկանությունից, քաղաքացիական իրավունքների համար պայքարողների կողմից նկարագրվել է որպես «սևամորթի փախուստի» նոր քրեական գործի ստեղծում։
Նման միջադեպերի այլ օրինակներից են 2015 թվականին Բալթիմորում Ֆրեդի Գրեյի մահը, 2015 թվականին Ջիմի Տորոնկի ձերբակալությունը Լոնդոնում, 2019 թվականին տեղի ունեցած միջադեպը Վանկուվերում (Կանադա), ինչպես նաև 2020 թվականին Ահմաուդ Արբերիի սպանությունը Ջորջիայում (ԱՄՆ)։


== Ծանոթագրություններ ==


== Գրականություն ==
Dragan Milovanovic, Katheryn Russell-Brown (2001). Petit Apartheid in the U.S. Criminal Justice System. Carolina Academic Press. 9780890899519ISBN 9780890899519.
Ray Rashawn (1 August 2017)։ «Black people don't exercise in my neighborhood: Perceived racial composition and leisure-time physical activity among middle class blacks and whites»։ Social Science Research (անգլերեն) 66: 42–57։ ISSN 0049-089X։ PMID 28705363։ doi:10.1016/j.ssresearch.2017.03.008 
Johnson Demarquin (2018)։ «Running While Black»։ Harvard Journal of African American Public Policy: 7–10
Սև խորանարդ մետր

«Սև խորանարդ մետր» (ռուս.՝ «Чёрный кубометр»), Կազիմիր Մալևիչի «Սև քառակուսի» նկարի հուշարձանը, որը բացվել է 2015 թվականին Ռուսաստանի Դաշնության մայրաքաղաք Մոսկվայում։ Այն գտնվում է Չիստիե պրուդի լճակի մոտ, «Ռոստի ախոռ» սեփական տան բակում։ Արձանի բացումը հարմարեցվել է նկարի 100-ամյակին։


== Նախապատմություն ==

1990-ական թվականների առաջին կեսին լուսանկարիչ և լրագրող Յուրի Ռոստը Չիստիե պրուդի լճակի մոտ գնեց թեյագործ Բոտկինների նախկին ախոռը, որը վերակառուցեց՝ դարձնելով իր արվեստանոցը։ Արվեստանոցը ստացավ ոչ պաշտոնական՝ «Ռոստի ախոռ» անվանումը, որը հետագայում փոխանցվեց հայտնի հեռուստահաղորդմանը, որը վարում էր ինքը՝ Ռոստը։


== Պատմություն ==
2015 թվականին, Կազիմիր Մալևիչի «Սև քառակուսի» նկարի 100-ամյակի առթիվ, Ռոստի նախաձեռնությամբ «Ռոստի ախոռում» բացվեց «Սև խորանարդ մետր» քանդակը։ Քանդակային հորինվածքը, ինչպես և նկարը, սուպրեմատիզմի բոլոր կանոններով է։ Քառակուսի մետրում պահպանված են «Սև քառակուսու» բոլոր համամասնությունները։ Յուրաքանչյուր կողմի երկարությունը 79,5 սանտիմետր է։ Երկրաչափական պատկերների մաթեմատիկական այսպիսի ճշգրտությունը կարևոր էր Մալևիչի հիմնած «Սուպրեմուս» նկարչական խմբի անդամների համար։ Նույնիսկ նյութը, որից պատրաստվել է այս քանդակը, տուրք է ֆուտուրիզմին։ Օգտագործվել է կարբոն նյութը, որը կիրառվում է տիեզերական տեխնիկայում։ «Սև քառակուսին» ստեղծելու ժամանակ տիեզերական թռիչքների մասին գաղափարներ դեռևս չկային, սակայն դրանից որոշ ժամանակ անց Մալևիչը սկսեց մտածել այդ մասին։


== Ծանոթագրություններ ==


== Արտաքին աղբյուրներ ==
Летающий Малевич // Новая газета. — 2015. — № 58.
««Черный квадрат» Малевича увековечили в памятнике»։ Культура։ 2015-06-08։ Արխիվացված է օրիգինալից 2016-10-02-ին։ Վերցված է 2016-07-23 
Артемьева Анна. Юрий Рост открыл памятник «Черному квадрату» // Новая газета. — 2015.
Новиков Максим. (2015-06-16)։ «Новая жизнь «Черного квадрата» Малевича»։ Hallart.ru։ Վերցված է 2016-07-23
Ստարայա Գուտա (այլ կիրառումներ)

Ստարայա Գուտա, կարող է վերաբերել՝

Ստարայա Գուտա - գյուղ, Ուկրաինայի Ժիտոմիրի մարզի Բարանովի շրջանում
Ստարայա Գուտա - գյուղ, Ուկրաինայի Ժիտոմիրի մարզի Եմելչևի շրջանում
Ստարայա Գուտա - գյուղ, Ուկրաինայի Ժիտոմիրի մարզի Մալինի շրջանում
Ստարայա Գուտա - գյուղ, Ուկրաինայի Խմելնիցկիի մարզի Դերաժնյայի շրջանում
Ստարայա Գուտա - գյուղ, Ուկրաինայի Խմելնիցկիի մարզի Դունաևցիի շրջանում
Ստարայա Գուտա - գյուղ, Ուկրաինայի Խմելնիցկիի մարզի Նովոուշիցկի շրջանում
Ստարայա Գուտա - գյուղ, Ուկրաինայի Սումիի մարզի Սերեդինա-Բուդայի շրջանում
Ստարայա Գուտա - գյուղ, Ուկրաինայի Վիննիցայի մարզի Խմելնիկի շրջանում
Ստարայա Գուտա - գյուղ, Ուկրաինայի Վոլինի մարզի Ստարովիժևի շրջանում
Ամարգոզա

Ամարգոզա (պորտ.՝ Amargosa), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավկենտրոնական մասի մարզում։ Մտնում է Ժեկիեի գավառի կազմի մեջ։ Բնակչությունը կազմում է 33 356 մարդ՝ 2006 թվականի տվյալներով։ Գրավում է 435,932 կմ2 տարածք։ Բնակչության խտությունը՝ 76,5 մարդ/կմ²։
Համայնքի տոնը նշվում է հունիսի 19-ին։


== Պատմություն ==
Համայնքը հիմնադրվել է 1877 թվականի ապրիլի 24-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 79.067.975,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.446,18 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,662 (տվյալները՝ ՄԱԿ-ի զարգացման ծրագրի)։
Էմմա Մարոնե

Էմմա Մարոնե (իտալերեն՝ Emma Marrone, մայիսի 25, 1984(1984-05-25), Ֆլորենցիա), իտալացի փոփ ռոք երգչուհի։ «Amici di Maria De Filippi» կոչվող իտալական հայտնի տաղանդներ փնտրող հեռուստաշոուի հաղթող։ 2014 թվականի մայիսին նա իր «La mia città» երգով ներկայացրել է Իտալիան Եվրատեսիլ 2014 երգի մրցույթում։


== Սկավառակագրություն ==


=== Ստուդիական ալբոմներ ===
«A me piace così» (2010)
«Sarò libera» (2011)
«Schiena» (2013)


=== Մինի ալբոմներ ===
«Oltre» (2010)


== Ծանոթագրություններ ==


== Արտաքին հղումներ ==
Պաշտոնական կայք
Կորկոս դել Վալյե

Կորկոս դել Վալյե (իսպ.՝ Corcos del Valle), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 42,55 կմ2։ Բնակչությունը՝ 238 մարդ (2010 թվականի տվյալներով)։ Պրովինցիայի վարչական կենտրոնից գտնվում է 20 կմ հեռավորության վրա։
Թամանյան փողոց (Երևան)

Թամանյան փողոց, փողոց Երևանի Կենտրոն վարչական շրջանում։ Սկսվում է Մոսկովյան փողոցից ընդգրկում է Կասկադ համալիրի կանաչապատ պուրակը։ Անվանվել է ի պատիվ հայ նոր ճարտարապետության հիմնադիր Ալեքսանդր Թամանյանի։
1974 թվականին փողոցի սկզբում տեղադրվել է Թամանյանի հուշարձանը։


== Փողոցի տեղադրություն ==
Թամանյան փողոցը Հյուսիսային պողոտայի շարունակությունն է։ Այն ձգվում է Մոսկովյան փողոցից դեպի հյուսիս, հատում Իսահակյան փողոցը և ավարտվում է Երևանի Կասկադում։ Թամանյան փողոցն ունի մոտ 200 մ երկարություն և մոտ 55 մ լայնություն։


== Պատմություն ==
Թամանյան փողոցը նախագծվել է 1924 թվականի գլխավոր պլանով որպես Հյուսիսային Կասկադի մի մասը, որը պետք է կապեր քաղաքի կենտրոնական և հյուսիսային հատվածները։ Փողոցի կառուցումն ավարտին է հասցվել 1960-ական թվականներին, իսկ Կասկադի համալիրն ավարտվել է ավելի ուշ։ Փողոցը զարդարվել է ջրավազաններով, շատրվաններով և ծաղկաթմբերով։ Նրա սկզբում՝ Թատերական հրապարակի կողքին, կառուցվել են 9 հարկանի երկու շենք-աշտարակներ (ճարտարապետներ՝ Օ.Բաբաջանյան և Վ. Գուսյան)։


== Տեսարժան վայրեր ==
Փողոցի հենց սկզբում է գտնվում ճարտարապետ Ալեքսանդր Թամանյանի հուշարձանը, որը կանգնեցվել է 1974 թվականին քանդակագործ Արտաշես Հովսեփյան և ճարտարապետ Սեդա Պետրոսյանի նախագծով։ Ալեքսանդր Թամանյանը ներկայացված է երկար ուղղանկյուն քարե բլոկին հենված, որը դրված է երկու փոքր բլոկների վրա։ Ըստ հուշարձանի քանդակագործի, «ձախ քարը հին ճարտարապետությունն է, աջը՝ նորը, իսկ մեծ ճարտարապետը կամուրջ է գցում այդ երկու ժամանակաշրջանների միջև և նրա միջոցով ստեղծում նորագույն ճարտարապետությունը և կերտում մեր մայրաքաղաքը»։
Փողոցի երկայնքով ձգվում է Գաֆեսճյան արվեստի կենտրոնին կից «Գաֆեսճյան քանդակների» այգին։ Փողոցն ավարտվում է Կասկադ համալիրի աստիճաններով։
Քանդակների այգին փողոցում բացվել է 2009 թվականին։ Այնտեղ ցուցադրվում են շատ հայտնի նկարիչների ստեղծագործություններ, որոնց թվում ներառված են կոլումբիացի քանդակագործ Ֆեռնանդո Բոտերոյի «Կատու», «Հռոմեացի զինվոր» և «Ծխող կինը» քանդակները։
Թամանյան փողոցում է գտնվում նաև Ռուսական արվեստի թանգարանը։
Փողոցում կան բազմաթիվ սրճարաններ, խանութներ, բարեր, ռեստորաններ և պանդոկներ։


== Հատող փողոց ==
Իսահակյան փողոց


== Հուշարձաններ   և կառույցներ ==
Գաֆեսճյան արվեստի կենտրոն
Ալեքսանդր Թամանյանի հուշարձան
Ծխող կինը (քանդակ, Երևան)
Կատու
Ռուսական արվեստի թանգարան (մուտքը Թամանյան փողոցից)


== Պատկերասրահ ==

		
		
		
		
		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Ռուդիկ Ղուկասյան

Ռուդիկ Հրաչիկի Ղուկասյան (նոյեմբերի 10, 1949(1949-11-10), Սևան, Հայկական ԽՍՀ, ԽՍՀՄ), ՀՀ քաղաքական և պետական գործիչ, Սևանի քաղաքապետ։


== Կրթություն ==
1956-1966 թթ. - սովորել և ավարտել է Սևանի թիվ 2 միջնակարգ դպրոցը։
1966-1968 թթ. - սովորել է Սևանի ինդուստրիալ-տեխնոլոգիական տեխնիկումի շինարարական բաժնում։
1970-1976 թթ. - սովորել և ավարտել է Դոնի Ռոստովի երկաթուղային ինժեներական ինստիտուտը։


== Աշխատանքային գործունեությունը ==
1968-1984 թթ. - աշխատել է «Սևանշին» տրեստում՝ վարպետից մինչև գլխավոր ինժեներ։
1984-1987 թթ. - Սևանի կենցաղսպասարկման արտադրական վարչության պետ։
1987-1989 թթ. - «Սևանշին» տրեստի կառավարիչ։


== Պետական և քաղաքական գործունեությունը ==
1987-1991 թթ. - ՀԽՍՀ Գերագույն խորհրդի պատգամավոր։
1989 թ. ընտրվել է Սևանի քաղաքային խորհրդի գործկոմի նախագահ՝ պաշտոնավարելով մինչև 1996 թ.։
Եղել է ԽՄԿԿ անդամ։
1990 թ. մայիսի 20-ին ընտրվել է ՀԽՍՀ Գերագույն խորհրդի պատգամավոր թիվ 149 ընտրատարածքից։ «Հանրապետություն» պատգամավորական խմբի անդամ։
1995 թ. հուլիսի 5-ին ընտրվել է ՀՀ Ազգային ժողովի 1-ին գումարման պատգամավոր թիվ 117 ընտրատարածքից։ ԱԺ պետական-իրավական հարցերի մշտական հանձնաժողովի անդամ։ ԱԺ «Հանրապետություն» խմբակցության անդամ։
1996 թ. ՀՀ վարչապետի որոշմամբ նշանակվել է Գեղարքունիքի փոխմարզպետ։
1997 թ. ՀՀ կառավարության որոշմամբ նշանակվել է Գեղարքունիքի մարզպետ՝ պաշտոնավարելով մինչև 1999 թ.։
2002 թ. ՀՀ վարչապետի որոշմամբ նշանակվել է ՀՀ կառավարությանն առընթեր Ջրային տնտեսության պետական կոմիտեի նախագահի տեղակալ։
2005 թ. հոկտեմբերի 14-ին ՀՀ վարչապետի որոշմամբ ազատվել է ՀՀ կառավարությանն առընթեր Ջրային տնտեսության պետական կոմիտեի նախագահի տեղակալի պաշտոնից։
2005-2008 թթ. - ՀՀ պետական ռեզերվների գործակալության պետ։
2008-2010 թթ. - ՀՀ արտակարգ իրավիճակների նախարարության պետական ռեզերվների գործակալության պետ։
2012 թ. սեպտեմբերի 23-ին ընտրվել է Սևան համայնքի ղեկավար։
ՀՀԿ անդամ է։


== Ծանոթագրություններ ==